**Božena Slančíková Timrava Realizmus**

**Za koho ísť Slovensko**

*Literárny žáner*: poviedka

*Bibliografické údaje:*

vydanie: Tranoscius, 1997 Liptovský Mikuláš

počet strán: 15

*Poloha v časopriestore:*slovenský vidiek na začiatku 20. storočia

*Hlavné postavy:*Lujza (dievčina), Rudolf Mišov, Samuel Bút (dedinskí učitelia), Lujzin ujec (farár)

*Dej:* Lujza prichádza na dedinu za ujcom s úmyslom nájsť si manžela – v meste jej síce všetci dvoria, no do svadby sa nikomu nechce. Jedinou dedinskou inteligenciou sú učitelia, na ktorých sa Lujza snaží zapôsobiť svojim rozhľadom. Po chvíli sú obaja zamilovaní a Lujza v snahe rozhodnúť sa medzi nimi urobí ich oboch žiarlivými. Predtým kamarátski učitelia sa znepriatelia. Stále je však remíza a tak Lujza začne simulovať chorobu. Samuel Bút za ňou chodí častejšie; Mišov vie, že sa pretvaruje. Keď ochorie naozaj, ujcova sestra privedie Mišova a Lujza mu vyzná lásku. Onedlho sa koná svadba; učitelia sa opäť pomeria.

*Môj názor:* Zaujali ma veľmi interesantné spôsoby hlavnej hrdinky, akými vzbudzovala záujem u hlavných mužských postáv.**Božena Slančíková Timrava Realizmus**

**Bál Slovensko**

*Literárny žáner*: poviedka

*Bibliografické údaje:*

Poviedku som čítal na kópii kolujúcej v triede.

*Poloha v časopriestore:* slovenský vidiek na začiatku 20. storočia

*Hlavné postavy:* Eda Slávičová, Ján Chvojka, ostatní účastníci bálu

*Dej:* Mladá Eda Sláčiková je aj s matkou pozvaná na bál, kam má prísť velá „inteligencia“. Eda v hĺbke duše aj chce ísť, no veľmi sa obáva, čo bude v takej vysokej spoločnosti robiť. Skutočne na začiatku bálu posedáva iba v kúte prizerajúc sa zábavkám rádoby „inteligencie“. S príchodom Jana Chvojku dostane i chuť do tanca. Keď s ním po dlhej chvíli vyčkávania konečne tancuje, všimne si na ňom Eda cigaretový zápach a vracia sa k utiahnutému stavu.

Keď sú už všetci páni vo vedľajšej miestnosti pri kartách opití, bál sa chýli ku koncu. V koči s matkou si Eda uvedomuje, že obávaná „vyššia“ spoločnosť, inteligencia, nie sú o nič lepší ľudia ako ona sama.

*Môj názor:* Poviedka bola na môj vkus statická, opisná. Páčila sa mi ale pointa – Edine uvedomenie si, že na bále zúčastnená inteligencia nie sú o nič lepší ľudia než ona.

**Matej Balog, sexta**